चित्रकला प्रतियोगिता से करेंगे पर्यावरण के प्रति जागरूक
अतिरिक्तउपायुक्त डॉ. जेके आभीर ने कहा कि हरियाणा सरकार प्रदेश में भविष्य की ऊर्जा की जरूरतों को पूर्ण करने, पर्यावरण को हो रहे नुकसान को कम करने, परम्परागत ऊर्जा के संसाधनों के निरंतर होती कमी को दूर करने और ऊर्जा की बढ़ती मांग को पूरा करने के लिए निरंतर प्रयासरत है। बच्चों को इस संबंध में जागरूक करने के लिए चित्रकला प्रतियोगिता का आयोजन किया जाएगा। जिसके विजेताओं को नकद पुरस्कार देकर सम्मानित किया जाएगा।
डॉ. आभीर ने कहा कि सभी स्कूलों में अपने स्तर पर ‘घर में ऊर्जा संरक्षण’ थीम पर एक चित्रकला प्रतियोगिता का आयोजन किया जाएगा, जिसमें केवल 8वीं से 10वीं कक्षा के विद्यार्थी ही भाग ले सकते हैं। इस संबंध में विभिन्न स्कूलों को निर्देश जारी करते हुए कहा कि चित्रकला प्रतियोगिता ए-3 साइज पेपर पर करवाई जाए। उन्होंने कहा कि सभी विद्यालयों के प्राचार्य प्रतियोगिता सम्पन्न करवाकर दो श्रेष्ठ चित्रकला 13 मार्च तक अतिरिक्त उपायुक्त कार्यालय मे भेंजे, जिसमें विद्यार्थी का नाम, पिता का नाम, मोबाइल नंबर, कक्षा, स्कूल का नाम पता, प्राचार्य के हस्ताक्षर किए हुए हों। स्कूलों द्वारा भेजी गई दो-दो श्रेष्ठ चित्रकला में से जिला स्तर पर प्रथम द्वितीय और तृतीय स्थान पर आने वाले विद्यार्थियों को 3000 रुपये, 2000 रुपये और 1000 रुपये के ईनाम दिये जाएंगे। इसके बाद इन तीनों प्रविष्टियों को चंडीगढ़ मुख्यालय भेजा जाएगा।
hin_Deva hin_Deva hin_Deva